【有片】伊蒂哈德決賽輸波 球員被鞭打!
2024年04月12日 14:01
東網電視
更多新聞短片
伊蒂哈德球迷出鞭襲擊球員。
周五(12日)凌晨沙特超級盃決賽,希拉爾4比1大破伊蒂哈德封王,完場後出現罕見一幕,有伊蒂哈德球迷突然「出鞭」鞭打球員洩忿!
伊蒂哈德雖然有賓施馬、尼高路簡迪等球星壓陣,不過面對各項賽事34連勝嘅希拉爾就無計可施,以1比4大敗而回。摩洛哥國腳漢達拉亞雖然為伊蒂哈德入波,但佢離場嗰陣就受到球迷辱罵,一度沉唔住氣用水潑向球迷,勢估唔到個球迷原來暗藏武器,突然拎出一條鞭打向漢達拉亞,保安同伊蒂哈德球員第一時間介入,有其他球迷亦搶走條鞭防止佢再施襲。
伊蒂哈德輸波後再爆內亂,賓施馬嘅兄弟賽後喺社交網發炮攻擊教練馬些路加拿度:「賓施馬乜你依家踢左翼咩?簡直係犯罪!完全唔合邏輯,足球需要被尊重!」賓施馬同馬些路加拿度一向不和,據報賓施馬打算喺夏天離開沙特。